|  |  |
| --- | --- |
| **Kokous** | **Vammaisneuvoston kokous 6/2019** |
| **Aika, paikka** | 3.6.2019 kello 18.00-20.48 Imatran kaupungintalo, kokoustila Imatrankoski (h 308) |
| **Osallistujat** | Heikki Luukkanen, puheenjohtaja  Helena Roiha, hyvinvointilautakunnan edustaja, poissa  Mervi Hasu, kaupunkikehittämislautakunnan edustaja  Matti Saarela, Etelä-Saimaan CP-yhdistys ry., poissa  Päivi Hämäläinen, Imatran Invalidit ry., poissa  Esko Hirvikoski, Imatran Seudun Psoriasisyhdistys ry., varajäsen  Eeva Kykkänen, Imatran Kuulo ry.  Jaakko Viuhko, Imatran Parkinson kerho  Ari Savisto, Etelä-Karjalan Näkövammaiset ry.  Tiina Hämäläinen, Imatran Seudun Kehitysvammaisten Tuki ry.  Auli Gröhn, Etelä-Karjalan Neuroyhdistys ry.  Simo Vento, Ruokolahden Invalidit ry.  Marketta Paananen, Ruokolahden kunta  Sirkka Vento, Rautjärven Seudun Invalidit ry.  Josefina Nissilä, Rautjärven kunta, poissa  Päivi Hömppi, Eksoten edustaja  Sirkku Sarlomo, Imatran kaupunki, konsernipalvelut, sihteeri  Minna Leinonen, varhaiskasvatuspalveluiden päällikkö, Imatran kaupunki, Hyvinvointi- ja koulutuspalvelut, § 48  Sarianna Purtilo, kulttuuri- ja oppimiskeskuksen palvelupäällikkö, § 48  Matti Pöljö, vs. Rakennusvalvontapäällikkö, Imatran kaupunki, Kaupunkikehitys- ja tekniset palvelut, § 49  Jaana Huovinen, asemakaava-arkkitehti, Imatran kaupunki, Kaupunkikehitys ja tekniset palvelut, § 50  Timo Könönen, kaavoitusinsinööri, Imatran kaupunki, Kaupunkikehitys- ja tekniset palvelut, § 50 |
| **Jakelu** | Kaupunginhallitus, lautakunnat, vammaisneuvoston jäsenet ja varajäsenet, [www.imatra.fi](http://www.imatra.fi) |
| **Liitteet** |  |
|  | **§ 45 Kokouksen avaus ja osallistujien toteaminen**  **Esitys:** Puheenjohtaja avaa kokouksen. Todetaan kokouksen osallistujat.  **Päätös:** Puheenjohtaja avasi kokouksen ja totesi kokouksen osallistujat.  **§ 46 Kokouksen laillisuus ja päätösvaltaisuus**  **Esitys:** Todetaan kokous laillisesti koolle kutsutuksi ja päätösvaltaiseksi.  **Päätös:** Todettiin.  **§ 47 Edellisen kokouksen pöytäkirjan hyväksyminen**  **Esitys:** Hyväksytään 24.5.2019 pidetyn kokouksen pöytäkirja.  **Päätös:** Hyväksyttiin.  **§ 48 Päiväkotien ja kirjaston palveluverkkoselvitys**  Kaupunginhallitus on päättänyt alijäämäisen talousarvioesityksensä yhteydessä (5.11.2018 § 269) käynnistää taloussuunnittelukauden (2019-2021) tasapainon saavuttamiseksi kokonaisvaltaisen organisaation palvelurakenteen tarkastelun. Tarkastelun kohteina ovat mm. varhaiskasvatuksen palvelurakenteen täydentäminen yksityisellä palvelutuotannolla ja kirjastopalveluiden uudelleen konseptointi ja resurssimitoitus.  Varhaiskasvatuksen palveluverkkoselvitystä on valmisteltu virkamiestyönä kevään 2019 ajan. Imatran kaupungin tulevaksi päiväkotiratkaisuksi on luonnosteltu kuusi eri vaihtoehtoa, jotka esitellään kokouksessa vammaisneuvoston lausunnon antamista varten. Vastaavasti kirjastopalveluista on selvitetty erilaisia palveluverkon vaihtoehtoja, jotka myös esitellään kokouksessa lausunnon antamista varten.  Varhaiskasvatuspalveluiden päällikkö Minna Leinonen esittelee varhaiskasvatuksen palveluverkkoselvitystä ja kulttuuri- ja oppimiskeskuksen palvelupäällikkö esittelee kirjastopalvelujen palveluverkkoselvitystä kokouksessa.  **Esitys:** Vammaisneuvosto antaa lausunnon päiväkotien palveluverkkoselvitykseen ja kirjastopalveluiden uudelleen konseptoinnin ja resurssimitoituksen vaihtoehdoista.  **Päätös:** Kuullun esittelyn ja käydyn keskustelun pohjalta vammaisneuvosto päätti tuoda lausunnoissaan esille seuraavat asiat:  **Varhaiskasvatuksen palveluverkon kehittäminen**   * lapsen päivähoito on lähellä kotia * tehtävissä muutoksissa kuljetusmatkat päivähoitoon eivät saa kasvaa * kulkeminen päivähoitoon on mahdollisimman selkeää * taataan tarvittava tuki lapselle * varhaiskasvatus järjestetään julkisena palveluna, nykyistä enempää (Steiner päiväkoti) yksityistä palvelutuotantoa ei tarvita.   Vammaisneuvoston jäseniä pyydetään vielä sähköpostilla täydentämään kokouksen keskustelussa esille tuotuja näkökohtia, jotka huomioidaan annettavassa lausunnossa.  **Kirjastopalveluiden palveluverkon kehittäminen**   * Keskustelussa nousi esille palvelujen saatavuuden varmistaminen eri puolilla kaupunkia ja myös lähellä tulevia koulukeskuksia. Vammaisneuvosto esittää, että kirjastopalveluja kehitetään nykyiset kolme kirjastoa ja palvelut säilyttäen sekä kirjastojen omatoimisuutta lisäten.   **§ 49 Invapysäköintipaikkojen tilanne Imatralla ja tarvittavat korjaukset**  Vammaisneuvoston saaman palautteen ja vammaisneuvoston esteettömyyskatselmuksen havaintojen perusteella näyttää invapysäköintipaikkojen mitoituksissa ja merkinnöissä olevan tarvetta tehdä korjauksia.  Vs. Rakennusvalvontapäällikkö Matti Pöljö osallistuu kokoukseen.  **Esitys:** Käydään läpi invapysäköintipaikkojen tilannetta saadun palautteen ja vammaisneuvoston havaintojen perusteella ja keskustellaan rakennusvalvonnan edustajan kanssa, miten invapysäköintipaikkojen korjauksissa edetään.  **Päätös:** Puheenjohtaja, varapuheenjohtaja, vs. rakennusvalvontapäällikkö, asemakaava-arkkitehti ja sihteeri pitävät palaverin, jossa ongelmat käydään läpi ja suunnitellaan jatkotoimenpiteet tilanteen korjaamiseksi.  **§ 50 Lausuntopyynnöt asemakaavamuutoksiin: 1096 Imatrankoski, 1098 Tainionkoski, 1091 Korvenkannan yritysalue**  Kaupunkisuunnittelu on pyytänyt vammaisneuvostolta lausuntoa kaupunginosan 12 Imatrankoski ja kaupungiosan 35 Tainionkoski asemakaavamuutosten luonnoksista 7.6.2019 mennessä.  Lisäksi kaupunkisuunnittelu on pyytänyt vammaisneuvostolta lausuntoa kaupunginosa 32 Korvenkanta asemakaavaehdotuksesta 5.7.2019 mennessä.  Saapumatta jääneet lausunnot tulkitaan niin, ettei aineistosta ole huomauttamista.  **1.Asemakaavan muutos 1096, kaupunginosa 12 Imatrankoski, luonnosvaihe**  Asemakaavan muutosalue sijaitsee Imatrankosken kaupunginosassa Koulukadun ja alueellisen virkistysalueen välisellä alueella. Asemakaavamuutoksen tavoitteena on muuttaa Imatrankosken koulun (kortteli 16) asemakaava siten, että asemakaava ei käyttötarkoitus- ja muilta kaavamerkinnöiltään tai –määräyksiltään ole kiinteistökehittämisen esteenä.  Asemakaava-aineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-12-0>  **2.Asemakaavan muutos 1098, kaupunginosa 35 Tainionkoski, luonnosvaihe**  Asemakaavan muutosalue sijaitsee Tainionkosken kaupunginosassa Juskunmäenkadun ja Suokadun välisellä alueella n. 4,5 km päässä Imatrankosken keskustasta ja n. 3,5 km päässä Mansikkalan kauppakeskuksesta. Asemakaavamuutoksen tarkoituksena on muuttaa Tainionkosken koulun (kortteli 2) asemakaavaa siten, että asemakaava ei käyttötarkoitus- ja muilta kaavamerkinnöiltään tai -määräyksiltään ole kiinteistökehittämisen esteenä.  Asemakaava-aineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-35>  **3.Asemakaavan muutos 1091, Korvenkannan yritysalue, kaupunginosa 32 Korvenkanta, ehdotusvaihe**  Kaavamuutosalue sijaitsee valtatie 6:den, Juuliankadun ja Joutsenonkadun välisellä alueella. Asemakaavamuutoksen tavoitteena on muuttaa asemakaavaa siten, että mahdollistetaan hiilineutraaliperiaatteella toimivan yrityspuiston ja monipuolisen yritystoiminnan rakentuminen alueelle sekä olemassa olevan yritystoiminnan turvaaminen.  Vammaisneuvosto päätti 16.4.2019 kokouksessa ko. asemakaavan muutoksen luonnosvaiheessa, että luonnosvaiheeseen vammaisneuvosto ei ota kantaa.  Asemakaava-aineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-32-korvenkanta>  Lisätietoja asemakaavamuutoksista antaa kaupunkisuunnittelupäällikkö Ulla Karjalainen puh. 020 617 4457, [ulla.karjalainen@imatra.fi](mailto:ulla.karjalainen@imatra.fi)  Lisäksi kohdasta 3. Korvenkanta lisätietoja antaa kaavoitusinsinööri Timo Könönen puh. 020 617 4425, [timo.kononen@imatra.fi](mailto:timo.kononen@imatra.fi)  Asemakaavamuutoksia esittelevät kokouksessa asemakaava-arkkitehti Jaana Huovinen ja kaavoitusinsinööri Timo Könönen.  **Esitys:** Vammaisneuvosto päättää lausunnon antamisesta.  **Päätös:** Vammaisneuvosto päätti lausuntonaan, että esiteltyihin asemakaavojen muutoksiin ei ole huomautettavaa. Vammaisneuvosto pitää tärkeänä, että esteettömyys otetaan huomioon tulevassa alueen rakennus- ja liikennesuunnittelussa sekä rakentamisessa.  **§ 51 Vammaisneuvoston esteettömyyskatselmuksen 15.5.2019 havainnot**  Yhteenveto esteettömyyskatselmuksen havainnoista on lähetetty esityslistan liitteenä.  **Esitys:** Käydään läpi esteettömyyskatselmuksen havainnot ja sovitaan jatkotoimenpiteistä.  **Päätös:** Asian käsittely siirrettiin seuraavaan kokoukseen.  **§ 52 Muut asiat**  Eksoten edustaja Päivi Hömppi kertoo ajankohtaisia asioita.  **Esitys:** Käsitellään muut esille tulevat asiat.  **Päätös:** Päivi Hömppi kertoi havaintojaan sosiaalityön tutkimuksista, joita oli esitelty Sosiaalityön tutkimuksen päivillä.  Päivi Hömppi:  ”Sosiaalityön tutkimuksen päivät olivat 9.-10.5.2019 Rovaniemellä. Päivien aiheena oli Muuttuvat rajat ja vastuut - globaali ja lokaali sosiaalityössä.  Päivillä oli mukana useita tutkijoita, jotka kertoivat omista tutkimuksistaan käsin sosiaalityön tutkimuksen tilasta ja sovittivat aiheensa globaaliin ja lokaaliin ympäristöön.  Esiin nousi esimerkiksi mittaaminen, joka sosiaalityössä on varsin hankala aihe. Erilaisia mittareita on olemassa, mutta haasteena on, mittaavatko ne sitä, mitä on tarkoitus mitata ja, tuovatko ne esiin sosiaalityön ydintä. Sosiaalityön ytimessä on kuitenkin aina muutos.  Aiheeseen liittyy läheisesti rakenteellinen sosiaalityö, joka on sinänsä varsin laaja käsite. Vammaissosiaalityössä käytännön tasolla tärkeintä on se, että työllä voimme vaikuttaa niin yksittäisen ihmisen elämään (asiakaskohtainen työ) kuin laajemmin myös yhteiskunnassa esiintyviin epäkohtiin. Epäkohdista saamme tietoa omilta asiakkailtamme ja heidän kertomuksistaan. Sosiaalityön tehtävänä on koota ja välittää tämä tieto päättäjille ja yleisemminkin yhteiskunnan tietoon. Vammaisneuvosto (sekä myös asiakasosallisuusryhmä) voisivat osallistua omalta osaltaan tähän tiedon tuottamiseen, jotta yhteiskunnan ilmiöt saataisiin näkyviksi ja raportoitua. Sosiaalityöntekijöiden työskentelyolosuhteet pitäisi puolestaan rakentaa sellaisiksi, että pystyisimme kokoamaan asiakkailta saatavaa tietoa ja raportoimaan siitä eteenpäin.  Olen tekemässä opiskeluihin liittyvänä kehittämistehtävänä Eksoten vammaispalveluihin rakenteellisen sosiaalityön prosessia, jotta tämän tiedon välittäminen (ja myös tiedolla vaikuttaminen) on jatkossa mahdollista. Vammaisneuvostossa voitaisiinkin yhdessä pohtia ja sopia ensinnäkin syksyllä aloittavan asiakasosallisuusryhmän ja vammaisneuvoston välisestä yhteistyöstä sekä työnjaosta ja lisäksi siitä, miten näitä vammaisneuvostossa kertyviä tietoja voitaisiin koota yhteen tuota raportointia varten. Toki vammaisneuvosto antaa lausuntoja myös omalta osaltaan, mutta näkisin, että tällainen verkostoituminen vähentäisi tiedon siiloutumista ja näin saisimme tietoa eteenpäin monella eri foorumilla ja välitettävät tiedot olisivat yhtenäisiä, vaikkakin niissä voi olla erilaisia painotuksia. Tästä voisi mielestäni sopia tarkemmin ja lisätä myös vammaispoliittiseen ohjelmaan. Lappeenrannan vammaisneuvoston kanssa tehtävä yhteistyö (vaikka kokoontuisimmekin ominemme) linkittyisi mielestäni tähän tiedon tuottamisen tehtävään vallan mainiosti. Saisimme näkyviin eri paikkakuntien eroavaisuuksia ja kehittämiskohteita.”  Diaesitys Sosiaalityön tutkimuksen päiviltä on jaettu vammaisneuvoston jäsenille ja varajäsenille.  **§ 53 Seuraavan kokouksen ajankohta**  **Esitys:** Sovitaan seuraavan kokouksen ajankohdasta.  **Päätös:** Seuraava kokous pidetään 27.8.2019 kello 17.00 Imatran kaupungintalolla kokoustilassa Imatrankoski, h 308.  **§ 54 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vammaisneuvosto**  Heikki Luukkanen Sirkku Sarlomo  puheenjohtaja sihteeri |